bilskadereparatør
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Teknologi- og industrifag
Bilskadereparatør er en yrkesutøver som utfører arbeid på bilens karosseri, understell, hjuloppheng, styring og sikkerhetssystemer, som oftest for å reparere bilen etter en skade. Bilskadereparatør kalles også biloppretter.
Arbeidssted Bilskadereparatører jobber som regel ved karosseri- eller bilskadeverksteder som reparerer skader på biler, varebiler, lastebiler eller busser. På arbeidsplassen er ofte verksmester leder for verkstedet. Bilskadereparatører jobber ofte sammen med reserdelsekspeditører, som fremskaffer nødvendige deler for reparasjonen, og med billakkerere, som senere lakkerer delene eller bilen. Arbeidsoppgaver Bilskadereparatøren utfører utskifting av ødelagte deler og utretting av deler som kan repareres. Vanlige arbeidsoppgaver er å skifte frontrute, støtfangere, airbager og andre deler av bilen som har blitt skadet som følge av en kollisjon. Bilskadereparatøren kan også skifte ut deler som er skadet av rust.Bilskadereparatøren trenger kunnskap om kjøretøyets oppbygning, ulike materialer bilen består av, riktige prosedyrer for reparasjoner, og bruk av ulike verktøy for at resultatet skal bli bra og bilen like sikker som før kollisjonen. Utdanning Opplæringen i faget skjer normalt ved to år i videregående skole og to år som lærling i bedrift. Første året: vg1 Teknologi- og industrifag. Andre året: vg2 Bilskade, lakk og karosseri. Deretter jobber man som lærling i to år i en bedrift.   Opplæringen på arbeidsplassen avsluttes med en fagprøve.Som praksiskandidat kan man etter fem års praksis i faget avlegge en privatisteksamen for så å melde seg opp til fagprøve. Organisering Bilskadereparatører er vanligvis organisert i Fellesforbundet. For å bli medlem må man ha bestått fagutdanning som billakkerer eller være lærling i faget. Les mer i Store norske leksikon billakkerer reservedelsekspeditør fagopplæring Videregående opplæring i Norge karosseri understell hjuloppheng bilens styring bilens sikkerhetssystemer Eksterne lenker Utdanning.no: bilskadereparatør